יגאל צור

יגאל צור (נולד ב-14 ביולי 1955) הוא סופר, עיתונאי, מגיש תוכניות טלוויזיה ומדריך טיולים. צור שירת בצה"ל כקצין בחיל התותחנים. הוא השתתף במלחמת יום הכיפורים. מלחמה זו שימשה רקע לכמה מסיפוריו הקצרים בקובץ הראשון שפרסם בשנת 1989 בשם "עם תום המונסון". לאחר השירות הצבאי החל את דרכו במשחק בסדנאות שונות בלונדון. הוא גר באותה תקופה בבריקסטון. חברותו עם נגן רחוב הביאה אותו ללמוד בתיאטרון התנועה והפנטומימה של ז'אק לקוק. בנוסף למד אקרובטיקה ותנועה בתיאטרון השמש (צר'), אצל אלה ג'רוסביץ' (צר'), שותפתו של מרסל מרסו. כשחזר לארץ למד קולנוע בבית צבי, והמשיך בלימודי ספרות עברית וכללית ופילוסופיה באוניברסיטת תל אביב. בהמשך שיחק ב"מושבת העונשין" בתיאטרון המדרגות בבימויו של אשר צרפתי. לאחר מכן עבר לכתוב פרוזה וכתבות לעיתונות. בשנת 1991 פרסם צור את מדריך הטיולים הראשון שכתב, "מדריך למטייל בהודו". בהמשך כתב שני מדריכים לסין, וכן הוציא בשנת 2005 את המדריך "72 הערים היפות". צור שיתף פעולה עם דן דאור בכתיבת מדריכים לסין ולהודו. צילומיו של צור ממסעותיו בסין ובטיבט הוצגו בשנת 1994 בתערוכה "בסימן העגור הצהוב", בסינמטק תל אביב. ובתערוכה נוספת "נשים באסיה", אשר הוצגה בשנת 1996 במוזיאון ארץ ישראל. בשנת 1999 כתב צור את התסריט לסרטו של דניאל וקסמן, "מנליק – נסיך יהודי שחור". הסרט זכה בפרס הראשון, בקטגוריית דרמות דוקומנטריות, בפסטיבל הקולנוע ירושלים. צור צילם מספר כתבות וסרטים לערוץ 10. בשנת 2003 שימש שליח הערוץ לעיראק בזמן מלחמת עיראק, וגם ביים וצילם סרט על מסעו בשם "42 יום בדרך לעיראק". עד שנת 2005 הגיש את סדרת הכתבות "שליחות קטלנית". בנוסף, צילם לערוץ את סרטי הטלוויזיה, בשנת 2005, "כיצד חציתי את אירופה", ובשנת 2006, "מסביב לעולם ב-80$". מחוץ לטלוויזיה, לאינטרנט, צילם צור בשנת 2007 את הסדרה "צורה לו". בשנת 2011 הוציא לאור את ספר המתח "צרות בגן עדן", המתרחש בבנגקוק אבל חודר לתוך מיקרוקוסמוס שוקק דמויות כחול לבן. בשנת 2014 הוציא, כספר דיגיטלי, את "סדקים בכפר הגלובאלי", אסופת סיפורים קצרים על רקע מסעותיו בישראל ובעולם. בראשית שנת 2017 פרסם מותחן נוסף – "אבודה", סיפור חטיפתה והיעלמותה של ילדה קטנה. בשנת 2020 פתח את הוצאת בזלת ובה הוציא את "המחוז הדרומי" הראשון בסדרה בה מופיע חוקר משטרה בשם נימר בקרמן, בן לאב בדואי ולאם יהודייה ממוצא רוסי. בשנת 2021 יצא לאור בהוצאת בזלת "המחוז הצפוני". בשנת 2022 סיפור מתח פרי עטו, "יתושים מעל באמאקו", התפרסם בקובץ האמריקאי של סופרי מתח יהודים בשם "Jewish noir 2" בהוצאת Pmpress. בשנת 2023 יצא הספר הרביעי בסדרת דותן נאור, "סודות קטלניים, קשרים מסוכנים". אוסף על שמו שמור בספרייה הלאומית. 1989 – עם תום המונסון, הוצאת מעריב 1991 – מדריך למטייל בהודו, הוצאת מעריב 1993 – מעיין פרחי השקד, הוצאת עם עובד / ספריה לעם 1994 – מדריך למטייל בסין, הוצאת עם עובד 1996 – רומן עם סין, הוצאת אריה ניר – מודן 1998 – שזיף שחור, הוצאת הקיבוץ המאוחד 1998 – טאנטרה של אהבה: אהבה וארוטיקה במזרח הרחוק, הוצאת אריה ניר – מודן 2002 מדריך כרטא לערים היפות - אמריקה, אסיה 2002 מדריך כרטא לערים היפות - אירופה 2003 מדריך כרטא לערים היפות - אירופה, קנדה וארצות הברית 2005 מדריך כרטא למטייל פריס 2005 מדריך כרטא למטייל אמסטרדם 2005 מדריך כרטא למטייל ניו יורק 2005 מדריך כרטא למטייל פראג 2005 מדריך כרטא 72 הערים היפות 2007 – מדריך תרבותי לסין: מקומות, הקשרים, סיפורים, הוצאת עם עובד (בשיתוף עם דן דאור) 2009 – מדריך למטייל בהודו: מקומות, הקשרים, סיפורים, הוצאת עם עובד (בשיתוף עם דן דאור) 2011 – צרות בגן עדן, מותחן אפל, הוצאת כנרת זמורה ביתן. תורגם לאנגלית בשנת 2019 Passport to Death, הוצאת Oceanview ארצות הברית 2012 – מוות בשנגרי לה, מותחן, הוצאת כנרת זמורה ביתן. תורגם לאנגלית בשנת 2018 Death in Shangri La, הוצאת Oceanview ארצות הברית 2014 – סדקים בכפר הגלובלי, קובץ סיפורים ונובלה, הוצאה עצמית 2017 – אבודה, הוצאת כתר 2020 – המחוז הדרומי, מותחן, הוצאת בזלת - יגאל צור 2021 - המחוז הצפוני, מותחן, הוצאת בזלת - יגאל צור 2023 - סודות קטלניים, קשרים מסוכנים, הוצאת בזלת - יגאל צור 2003 – "42 יום בדרך לעיראק" בימוי, תסריט וצילום, ערוץ 10 2004 – 2005 – "שליחות קטלנית" חדשות אולפן ו', 56 כתבות, ערוץ 10 2005 – "כיצד חציתי את אירופה", ערוץ 10 2006 – "מסביב לעולם ב-80$", ערוץ 10 2007 – 2008 - "מדריך לתייר בגלקסיה", ערוץ הטיולים וערוץ 10 2008 - 2010 - "הצעה לחופשה", ערוץ הטיולים אתר האינטרנט הרשמי של יגאל צור אתר האינטרנט הרשמי של יגאל צור (באנגלית) יגאל צור, ברשת החברתית פייסבוק יגאל צור, ברשת החברתית אקס (טוויטר) יגאל צור, ברשת החברתית אינסטגרם יגאל צור, ברשת החברתית LinkedIn יגאל צור, סרטונים בערוץ היוטיוב יגאל צור, במיזם "אישים" לתיעוד היצירה הישראלית יגאל צור, במסד הנתונים הקולנועיים IMDb (באנגלית) יגאל צור, דף שער בספרייה הלאומית הספרים של יגאל צור, באתר "סימניה" יגאל צור, במיזם "סופרים קוראים" של המרכז לספריות וספרות בישראל יגאל צור, באתר הוצאת Oceanview (באנגלית) "הצעה לחופשה", פרקי הסדרה של יגאל צור, באתר וואלה! VOD, אוחזר ב-26 בינואר 2013 ראיונות ריאיון עם יגאל צור, מייקל יון (אנ'), 19 ביולי 2006 (באנגלית) דנית צמית, ראיון עם יגאל צור לרגל צאת ספרו “אבודה” (כתר), באתר קורא בספרים, 16 במרץ 2017 רונן טל, הסופר יגאל צור: "המכון הביולוגי הוא הדבר הכי מסתורי בישראל", באתר הארץ, 9 באפריל 2023 https://historia.co.il/2023/04/10/531 פודקסט 531 "42 יום בעיראק עם זוג תחתונים אחד" יובל מלחי. ביקורות ספרים איתן גלס, להציל את טוראי סמו מסלה, באתר ynet, 16 באוקטובר 2000 סקירה על הספר: "סין – מדריך למטייל", באתר "טקסט" קציעה עלון, הודו למתקדמים, באתר הארץ, 8 באפריל 2009 דן סנדלר, לך לדרום איש צעיר: סקירה על “המחוז הדרומי” מאת יגאל צור, באתר יקום תרבות, 23 בנובמבר 2020 ירון פריד, ‏שתיקת הגמלים: "המחוז הדרומי" משלח רוצח סדרתי בנתיבות. החרדים לא יאהבו את זה, באתר מעריב אונליין, 27 בנובמבר 2020 ביקורת על הספר "Death in Shangri La", באתר Foreword Reviews (באנגלית) ביקורת על הספר "Death in Shangri La", באתר Man of la Book,‏ 29 במאי 2019 (באנגלית) ביקורת על הספר "Passport to Death", באתר Publishers Weekly (באנגלית) אוסף יגאל צור (V 3551), באתר הספרייה הלאומית. רונן טל, עם צאת "סודות קטלניים", יגאל צור מספר על הימים שבילה עם מיליציית אופיום, באתר הארץ, 9 באפריל 2023